Príloha č. 7 súťažných podkladov

Návrh realizačnej zmluvy

**Realizačná zmluva**

 **Č. p. .........................................**

uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov ( ďalej len „Obchodný zákonník“) a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)
(ďalej len „Zmluva“)

**Zmluvné strany**

**Slovenská republika zastúpená Ministerstvom vnútra Slovenskej republiky**

sídlo Pribinova 2, 812 72 Bratislava

v zastúpení: Patrik Krauspe, štátny tajomník Ministerstva vnútra Slovenskej republiky na základe plnomocenstva č. p. SL-OPS-2023/005305-437

IČO 00151866

Bankové spojenie: Štátna pokladnica

SWIFT :

IBAN:

Internetová adresa (URL): [www.minv.sk](http://www.minv.sk)

(ďalej len „Kupujúci“)

a

**xxxxxxxxx**

sídlo:

zastúpený: .

IČO:

DIČ:

Bankové spojenie:

SWIFT:

IBAN:

Zapísaný v:

(ďalej len „Predávajúci“)

(spolu ako „Zmluvné strany“)

**Článok I.**

**ÚVODNÉ USTANOVENIA**

* 1. Predávajúci sa ako uchádzač zúčastnil na verejnom obstarávaní na predmet zákazky „Dodávka elektronických sirén a príslušnej komunikačnej infraštruktúry“ vyhlásenom verejným obstarávateľom Ministerstvo vnútra SR, Pribinova 2, 812 72 Bratislava vo Vestníku verejného obstarávania č. xxxxxxx dňa xxxxx pod značkou xxx. Na základe jeho ponuky bol označený za jedného z úspešných uchádzačov a Ministerstvo vnútra Slovenskej republiky s ním dňa uzatvorilo Rámcovú dohodu č. p.: xxxxxxx (ďalej len „Dohoda“).
	2. Ponuka predávajúceho bola v rámci opätovného otvorenia súťaže podľa § 83 ods. 5 písm. b) a ods. 7 zákona č. 343/2015 Z. z. vyhodnotená ako úspešná a na základe tejto skutočnosti sa Zmluvné strany dohodli uzatvoriť túto Zmluvu.
	3. Ak nie je uvedené inak, majú pojmy používané v tejto Zmluve význam, tak ako je definovaný v Dohode.
	4. Ak nie je v tejto Zmluve dohodnuté inak, práva a povinnosti Zmluvných strán v zmysle Dohody sú právami a povinnosťami zmluvných strán podľa tejto Zmluvy.

**Článok II.**

**PREDMET ZMLUVY**

* 1. Predmetom tejto Zmluvy je záväzok Predávajúceho dodať Kupujúcemu tovar špecifikovaný v Prílohe č. 1 tejto Zmluvy (ďalej len „tovar“), previesť na Kupujúceho vlastnícke právo k tovaru a poskytnúť Kupujúcemu súvisiace služby špecifikované v Prílohách č. 1 tejto Zmluvy (ďalej len „súvisiace služby“) a záväzok Kupujúceho riadne dodaný tovar prevziať, poskytnuté súvisiace služby prijať a zaplatiť Predávajúcemu dojednanú kúpnu cenu v súlade s článkom IV. tejto Zmluvy.
	2. Predmetom Zmluvy je aj záväzok Predávajúceho zabezpečiť pre Kupujúceho záručný servis a inštaláciu tovaru v rozsahu definovanom podľa Prílohy č. 1 tejto Zmluvy.

**Článok III.**

**MIESTO A LEHOTA DODANIA**

1. Miestom dodania je: Celé územie Slovenskej republiky.
2. Predávajúci sa zaväzuje tovar a súvisiace služby podľa článku II. tejto Zmluvy dodať najneskôr v lehote do xxx mesiacov od nadobudnutia účinnosti Zmluvy.

**Článok IV.**

**KÚPNA CENA**

* 1. Kúpna cena za tovar a súvisiace služby je stanovená v súlade s článkom VII. Dohody a v súlade s Prílohou č. 1 Dohody.
	2. Podrobná špecifikácia kúpnej ceny je obsahom Prílohy č.1 tejto Zmluvy a je stanovená v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
	3. Kúpna cena zahŕňa všetky ekonomicky oprávnené náklady Predávajúceho vynaložené v súvislosti s dodávkou požadovaných tovarov a poskytnutím súvisiacich služieb (najmä náklady za tovar, na obstaranie tovaru, colné a daňové poplatky, dopravu na miesto dodania, poistenie do času prechodu nebezpečenstva škody na tovare na Kupujúceho, náklady na obalovú techniku a balenie a ďalšie súvisiace služby) a primeraný zisk Predávajúceho.
	4. Kúpna cena je stanovená v mene EURO. Ak je Predávajúci platcom DPH, k fakturovanej kúpnej cene bude pripočítaná DPH stanovená v súlade so všeobecne záväznými právnymi predpismi platnými na území SR v čase dodania tovaru a poskytnutia súvisiacich služieb.

**Článok V.**

**DODACIE PODMIENKY**

* 1. Predávajúci upozorní Kupujúceho na dodávku tovaru a poskytnutie súvisiacich služieb minimálne 7 (sedem) kalendárnych dní pred dodaním tovaru a poskytnutím súvisiacich služieb prostredníctvom elektronickej pošty na adresu osoby oprávnenej konať vo veciach technických uvedenú v článku XII. tejto Zmluvy, ktorá preberá tovar za Kupujúceho, ak nebolo Zmluvnými stranami dojednané inak.
	2. Tovar sa považuje za dodaný po skončení preberacieho konania a podpísaní dodacieho listu, resp. ekvivalentného dokladu s uvedením dátumu, pečiatkou a podpisom zodpovednej osoby Kupujúceho a Predávajúceho. Predávajúci na dodacom liste, resp. ekvivalentnom doklade uvedie špecifikáciu tovarov, množstvo tovarov, záruky a výrobné čísla výrobcu/výrobcov na všetky dodané zariadenia a príslušenstvo. Pre príslušenstvo sa uvedie záruka v prípade, ak má príslušenstvo samostatnú záruku.
	3. Predávajúci je povinný dodať tovar riadne zabalený, chránený a s potvrdeným záručným listom alebo ekvivalentným dokladom, pokiaľ je k nemu tento doklad obvykle dodávaný, s návodom na obsluhu v slovenskom resp. českom jazyku a so všetkými potrebnými inštalačnými médiami a príslušenstvom.
	4. Kupujúci je oprávnený odmietnuť dodávku tovaru v prípade, ak má viditeľné vady (najmä poškodené obaly), nebola dodržaná zmluvne dohodnutá špecifikácia tovaru alebo ak dodaný tovar vykazuje ďalšie vady a nedostatky, ktoré Kupujúci nie je ochotný akceptovať ako vady a nedostatky odstrániteľné v lehote podľa návrhu Predávajúceho. V takomto prípade sa považuje takáto dodávka tovaru za neuskutočnenú a Predávajúci sa dostáva do omeškania.
	5. Nebezpečenstvo škody na tovare prechádza na Kupujúceho v čase prevzatia tovaru v mieste dodania  od Predávajúceho v súlade s článkom III. tejto Zmluvy. Kupujúci si vyhradzuje právo neprevziať tovar nekompletný, poškodený alebo inak nekvalitný.
	6. Predávajúci je zodpovedný za to, že predmet zmluvy definovaný v Prílohe č. 1 B) Vlastný návrh plnenia predmetu Realizačnej zmluvy je plne funkčný a v súlade s požiadavkami definovanými v Prílohe č. 1 A) Opis predmetu Realizačnej zmluvy a garantuje vzájomnú interoperabilitu dodaných zariadení.

**Článok VI.**

**PLATOBNÉ A FAKTURAČNÉ PODMIENKY**

* 1. Kupujúci sa zaväzuje za dodaný tovar a poskytnuté súvisiace služby zaplatiť Predávajúcemu kúpnu cenu podľa tejto Zmluvy. Kupujúci neposkytne Predávajúcemu preddavok na zrealizovanie predmetu plnenia tejto Zmluvy.
	2. Vlastná platba sa realizuje výhradne bezhotovostným prevodným príkazom prostredníctvom finančného ústavu Kupujúceho na základe Predávajúcim vystavenej a doručenej faktúry po dodaní a prevzatí tovaru a poskytnutí súvisiacich služieb a podpísaní dodacieho listu, resp. ekvivalentného dokladu. Cena sa považuje za uhradenú dňom odpísania finančných prostriedkov z účtu Kupujúceho.
	3. V prípade čiastkového plnenia predmetu zmluvy Kupujúci je oprávnený vystaviť čiastkovú faktúru za každú riadne odovzdanú časť v zmysle bodu 5.2 tejto Zmluvy.
	4. V prípade financovania z vlastných zdrojov Kupujúceho je dohodnutá splatnosť faktúry tridsať (30) dní odo dňa jej riadneho doručenia Kupujúcemu. V prípade, že predmet zmluvy bude spolufinancovaný z prostriedkov EÚ alebo obdobných finančných nástrojov, je lehota splatnosti faktúry stanovená na šesťdesiat (60) dní odo dňa jej doručenia. Predávajúci berie na vedomie, že uvedené financovanie platieb z prostriedkov EÚ alebo obdobných finančných nástrojov je časovo a administratívne náročné. Predávajúci berie na vedomie aj časovú a administratívnu zložitosť interného procesu fakturácie platieb z rozpočtových prostriedkov Kupujúceho. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.
	5. Každá faktúra vystavená Predávajúcim musí obsahovať všetky náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude fotokópia dodacieho listu potvrdeného Kupujúcim. Ak predložená faktúra nebude vystavená v súlade s touto Zmluvou, Kupujúci ju vráti na prepracovanie Predávajúcemu. V takomto prípade začína splatnosť faktúry plynúť jej novým doručením Kupujúcemu. Faktúra sa považuje za riadne uhradenú dňom pripísania fakturovanej sumy na účet Predávajúceho.

**Článok VII.**

**ZÁRUKA A ZODPOVEDNOSŤ ZA VADY**

1. Predávajúci je povinný na tovar uvedený v Prílohe č. 1 poskytnúť podporu zahrňujúcu všetky náklady spojené so zabezpečením 2 - ročnej záruky (24 mesiacov), s minimálnou garantovanou dobou odstránenia poruchy.
2. Záručná doba začína plynúť deň nasledujúci po skončení preberacieho konania špecifikovaného v článku V. tejto Zmluvy a podpísania dodacieho listu, resp. ekvivalentného dokladu zo strany Kupujúceho.
3. Predávajúci zodpovedá za bezchybný technický a právny stav tovaru a súvisiacich služieb a za to, že dodaný tovar bude počas záručnej doby spôsobilý na použitie na obvyklý účel, a že si zachová vlastnosti stanovené výrobcom.
4. V prípade, ak plnenie požadované Kupujúcim v zmysle Prílohy č. 1A) tejto Zmluvy nie je v celom rozsahu zhodné počas plnenia tejto Zmluvy s plnením Predávajúceho podľa Prílohy č. 1B) tejto Zmluvy, Predávajúci je povinný na vlastné náklady zabezpečiť plne kompatibilné riešenie v zmysle Prílohy č. 1A). V prípade, že tak Predávajúci neurobí, Kupujúci plnenie nepreberie v súlade s bodom 5.5 tejto Zmluvy.
5. Ak Predávajúci nedodá tovar a neposkytne súvisiace služby riadne a včas, v množstve, akosti a vyhotovení dohodnutej Zmluvnými stranami, alebo pri dodaní tovaru a poskytnutí súvisiacich služieb poruší niektorú z povinností vyplývajúcich mu z tejto Zmluvy, má dodaný tovar a poskytnuté súvisiace služby vady. Za vady sa považujú aj vady inštalácie tovaru a vady v dokladoch potrebných na užívanie tovaru. Zodpovednosť za vady sa spravuje príslušnými ustanoveniami Obchodného zákonníka.

**Článok VIII.
 SERVISNÉ PODMIENKY**

* 1. Predávajúci sa zaväzuje poskytovať Kupujúcemu záručný servis na tovar uvedený v Prílohe č. 1 počas záručnej doby.
	2. Za riadne nahlásenie poruchy sa považuje doručenie žiadosti o vykonanie záručného servisu Predávajúcemu, ktorá obsahuje stručný opis poruchy, uvedenie času a predpokladaného dôvodu jej vzniku, meno, priezvisko a pracovné postavenie oprávneného zástupcu Kupujúceho pre tieto účely. Pre vylúčenie akýchkoľvek pochybností sa Zmluvné strany dohodli, že za písomnú žiadosť sa pre účely tohto bodu Zmluvy považuje tiež žiadosť zaslaná elektronickou poštou.
	3. Ak ide o vadu tovaru, ktorú Predávajúci nemôže objektívne odstrániť v lehote podľa bodu 8.1 tejto Zmluvy a Prílohy č. 1 tejto Zmluvy, poskytne bezodplatne Kupujúcemu náhradné zariadenie rovnakých alebo lepších parametrov po dobu odstraňovania vady, resp. iné vhodné náhradné riešenie.
	4. Záručná doba sa predlžuje o dobu, počas ktorej bol tovar v oprave.
	5. Záručná oprava sa vykonáva bez nároku na úhradu akýchkoľvek súvisiacich nákladov Predávajúceho ako sú napr. dopravné náklady, výmena komponentov alebo iných častí tovarov.

**Článok IX.**

**ZMLUVNÉ POKUTY A ÚROKY Z OMEŠKANIA**

* 1. V prípade omeškania Predávajúceho s dodaním tovaru a poskytnutím súvisiacich služieb v dohodnutej lehote je Predávajúci povinný zaplatiť Kupujúcemu zmluvnú pokutu vo výške 0,05 % z ceny nedodaného tovaru a neposkytnutej súvisiacej služby za každý aj začatý deň omeškania.
	2. V prípade omeškania Predávajúceho so splnením povinnosti odstrániť vady tovaru v záručnej dobe podľa článku VIII. tejto Zmluvy je Predávajúci povinný zaplatiť Kupujúcemu zmluvnú pokutu vo výške 0,05 % z celkovej ceny tovaru za každý aj začatý deň omeškania až do odstránenia vady.
	3. V prípade omeškania Kupujúceho s úhradou faktúry vzniká Predávajúcemu právo účtovať Kupujúcemu zákonné úroky z omeškania za každý aj začatý deň omeškania.
	4. V prípade ak Predávajúci dodá tovar a poskytne súvisiace služby v rozpore s Prílohou č. 1 tejto Zmluvy, je Predávajúci povinný zaplatiť Kupujúcemu zmluvnú pokutu vo výške kúpnej ceny predmetu zmluvy.

**Článok X.**

**VLASTNÍCKE PRÁVO**

* 1. Kupujúci nadobúda vlastnícke právo k tovaru, len čo je mu tovar riadne dodaný Predávajúcim v súlade s touto Zmluvou.

**Článok XI.**

**SKONČENIE ZMLUVY**

* 1. Zmluvu je možné skončiť:
1. písomnou dohodou Zmluvných strán;
2. písomnou výpoveďou ktorejkoľvek Zmluvnej strany;
3. písomným odstúpením od Zmluvy.
	1. Túto Zmluvu môže každá zo Zmluvných strán písomne vypovedať bez udania dôvodu s výpovednou dobou tri (3) mesiace. Výpovedná doba  začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
	2. Zmluvné strany sú oprávnené písomne odstúpiť od tejto Zmluvy v prípade podstatného porušenia zmluvných povinností vyplývajúcich z tejto Zmluvy. Za podstatné porušenie zmluvnej povinnosti sa považuje prípad, ak:
4. je Predávajúci v omeškaní s dodaním tovarov o viac ako 14 dní;
5. je Kupujúci v omeškaní s uhradením faktúry o viac ako 30 dní a dlžnú čiastku Kupujúci neuhradí ani v primeranej dodatočnej lehote, nie kratšej ako 30 kalendárnych dní, poskytnutej mu Predávajúcim v písomnej výzve;
6. ide o opakovanú vadu tovaru za predpokladu, že sa vada tovaru vyskytne najmenej trikrát;
7. Predávajúci koná v rozpore s touto Zmluvou, všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni;
8. Kupujúci si zvolí odstúpenie ako nárok z vadného plnenia podľa ustanovenia § 436 Obchodného zákonníka
9. Predávajúci vstúpil do likvidácie,
10. Predávajúci vstúpil do konkurzu alebo reštrukturalizácie.
	1. V prípade odstúpenia od tejto Zmluvy si Zmluvné strany ponechajú doposiaľ akceptované plnenia, vykonané v súlade s podmienkami uvedenými v Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Predávajúci ich inventarizáciu a Kupujúci bude oprávnený ale nie povinný ich prevziať, pokiaľ uhradí príslušnú časť zmluvnej ceny podľa tejto Zmluvy zodpovedajúcej miere rozpracovanosti podľa dohody Zmluvných strán. Odstúpenie od Zmluvy musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane. Odstúpenie od tejto Zmluvy je účinné dňom nasledujúcim po dni jeho doručenia druhej Zmluvnej strane.
	2. Pre vylúčenie akýchkoľvek pochybností sa Zmluvné strany dohodli, že odstúpenie od Zmluvy nemá vplyv na povinnosti Predávajúceho týkajúce sa záručného servisu tovarov.

**Článok XII.**

**DORUČOVANIE**

* 1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo
	na inú adresu, ktorú Kupujúci priebežne oznámi Predávajúcemu v súlade s týmto článkom Zmluvy:

 k rukám:

 email, tel

 osoba oprávnená konať vo veciach technických:

 email, tel.:

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne oznámi Kupujúcemu v súlade s týmto článkom Zmluvy:

xxxxxx

xxxxxx

k rukám:.

tel.:

email:

* 1. Pre doručovanie podľa tejto Zmluvy sa použijú ustanovenia o doručovaní podľa článku XII. Dohody.

**Článok XIII.**

**ZÁVEREČNÉ USTANOVENIA**

* 1. Jednotlivé ustanovenia tejto Zmluvy môžu byť menené, doplňované, resp. rušené iba písomnými a očíslovanými dodatkami po dohode obidvoch Zmluvných strán. Všetky zmeny týkajúce sa tejto Zmluvy uvedené v očíslovaných dodatkoch budú tvoriť neoddeliteľnú súčasť tejto Zmluvy.
	2. Predávajúci je povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:
1. riadiaci orgán pre príslušný Operačný program a ním poverené osoby,
2. útvar následnej finančnej kontroly a ním poverené osoby,
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej Komisie a Európskeho dvora audítorov,
6. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
	1. Právne vzťahy touto Zmluvou a Dohodou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.
	2. Neoddeliteľnou súčasťou tejto Zmluvy je:

Príloha č. 1: špecifikácia tovaru, súvisiacich služieb a kúpnej ceny v nasledovnom členení:

1. Opis predmetu Realizačnej zmluvy,
2. Vlastný návrh plnenia predmetu Realizačnej zmluvy,
3. Nacenený štruktúrovaný rozpočet ceny Realizačnej zmluvy.
	1. Táto Zmluva je vyhotovená v 3 (troch) rovnopisoch s platnosťou originálu. Kupujúci prevezme 2 (dve) vyhotovenia tejto Zmluvy a Predávajúci prevezme 1 (jedno) vyhotovenie.
	2. Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Zmluvu zverejní Kupujúci. Pre vylúčenie pochybností  účinnosť tejto Zmluvy  je podmienená  odkladacou podmienkou  uvedenou v nasledovnej vete. Vzhľadom na  financovanie predmetu zákazky   zo  štrukturálnych fondov EÚ  sa zmluvné strany v súlade s ust.  § 47a ods. 2 Občianskeho zákonníka  dohodli, že táto Zmluva  nadobudne účinnosť po ukončení kontroly, ak   Úrad pre verejné obstarávanie  neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia záznamu z kontroly Ministerstvu ako prijímateľovi v súlade s príslušnou  Zmluvou o poskytnutí NFP. Ak boli v rámci kontroly verejného obstarávania  identifikované nedostatky, ktoré mali alebo mohli mať vplyv na výsledok verejného obstarávania, Zmluva nadobudne účinnosť momentom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom finančných prostriedkov  a kumulatívneho splnenia podmienky na uplatnenie ex ante finančnej opravy v súlade s príslušnou  Zmluvou o poskytnutí NFP.“
	3. Práva a povinnosti Zmluvných strán sa spravujú touto Zmluvou ako aj ustanoveniami Dohody. Kupujúci a Predávajúci svojimi podpismi potvrdzujú, že im je známy obsah vyššie uvedenej Dohody.
	4. Zmluvné strany vyhlasujú, že si túto Zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

V Bratislava, dňa .................... V .............................., dňa ....................

Za Kupujúceho: Za Predávajúceho:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

1. OPIS PREDMETU REALIZAČNEJ ZMLUVY
2. Vlastný návrh plnenia predmetu Realizačnej zmluvy
3. Štruktúrovaný rozpočet ceny Realizačnej zmluvy